SASI RUWAH Miturut falsafah jawa ngendikane simbah, jare Sasi ruwah iku Sasine para arwah, Para leluhur nunggu kirimane putra wayah. Kang ditunggu dudu kiriman kolak-apem lan jadah. Nanging donga kang linandhesan tulusing manah. Mula akeh kang banjur padha merlokake ziarah. Niliki leluhure sanadyan wus awujud lemah. Yen ora bisa ziarah becike kirim donga seka ngomah. Senajan bebasan mung kalimah thoyibah. Insyaa Alloh diijabah. Muga2 para swargi pisowan lan amal ibadahe katarimah Gusti allah. Dosa kaluputane diapura mring Gusti Allah, antuk safaate Rosulillah. Mahanani tentrem ing alam barzah. Sabanjure muga2 almarhum lan almarhumah tentrem langgeng manjing ing jannah. Mula yen padha sarujuk ayo padha ndongak ake para arwah kang wus ngrumiyini lampah, kundur sowan mring Gusti Allah, mugi pikantuk rahmah sarto hidayah, ugi pikantuk safaate jeng Rosullillah.... lahumul Fatehah ....! Matur sembah nuwun sanget ingkang sampun Maos lan nyimak..